PROGRAM RADA I PODRUČJA DJELOVANJA VIJEĆA ZA PREVENCIJU KRIMINALITETA NA PODRUČJU GRADA

NOVA GRADIŠKA U 2020. godini

Nova Gradiška, veljača 2020.

Sadržaj

[1. PROGRAM RADA I PODRUČJA DJELOVANJA VIJEĆA ZA PREVENCIJU KRIMINALITETA NA PODRUČJU GRADA NOVA GRADIŠKA U 2020. GODINI 2](#_Toc32912994)

[1. 1. ČLANOVI VIJEĆA ZA PREVENCIJU KRIMINALITETA 2](#_Toc32912995)

[2. CILJEVI VIJEĆA ZA PREVENCIJU KRIMINALITETA 3](#_Toc32912996)

[2. 1. OPĆI CILJ: 3](#_Toc32912997)

[2.2. SPECIFIČNI CILJEVI: 3](#_Toc32912998)

[3 . SMJERNICE ZA DJELOVANJE 3](#_Toc32912999)

[3.1. UTVRDITI KLJUČNE SIGURNOSNE PROBLEME 3](#_Toc32913000)

[Utvrditi ključne sigurnosne probleme koji bi, ako se ne bi pristupilo njihovom rješavanju ili sprječavanju, mogli dovesti do značajnijeg ugrožavanja kvalitete života pripadnika određenih skupina građana, što se onda odražava i na druge građane, na sigurnost osobne i javne imovine, odnosno na osjećaj sigurnosti življenja u zajednici. U utvrđivanje ovih problema potrebno je uključiti institucije koje raspolažu primjerenim brojčanim pokazateljima, ali i građane, te periodično revidirati utvrđene prioritete. 3](#_Toc32913001)

[3.2. POVEĆANJE SIGURNOSTI DJECE I MLADIH I PREVENCIJA MALOLJETNIČKE DELIKVENCIJE 3](#_Toc32913002)

[3.3. KOMUNICIRANJE S JAVNOŠĆU 4](#_Toc32913003)

[4. PROVEDBENE AKTIVNOSTI 5](#_Toc32913004)

# 1. PROGRAM RADA I PODRUČJA DJELOVANJA VIJEĆA ZA PREVENCIJU KRIMINALITETA NA PODRUČJU GRADA NOVA GRADIŠKA U 2020. GODINI

Vijeće za prevenciju Grada Nove Gradiške temelji svoj rad na činjenicama da je sigurnost pravo svakog čovjeka i bitna komponenta kvalitete života te da je kriminalitet složen problem koji ne može riješiti niti jedna društvena institucija bez pomoći cijele zajednice.

Vijeće preventivne aktivnosti provodi zajedničkim i koordiniranim radom svih društvenih subjekata - građana, tijela lokalne samouprave, policije, obrazovnih i zdravstvenih ustanova, , sudova, ustanova socijalne skrbi, i dr.

Članovi Vijeća, nakon analize stanja, odlučuju se za provedbu pojedinih projekata

Rad Vijeća je javan.

## 1. 1. ČLANOVI VIJEĆA ZA PREVENCIJU KRIMINALITETA

1. LJEPŠA RAKAS-VUJČIĆ, dr. med.,
2. VERA JURIĆ, viši stručni referent u Odsjeku za društvene djelatnosti
3. HELENA KUDRA, prof., pedagoginja, voditeljica školskog preventivnog programa u OŠ Lj.Gaja Nova Gradiška
4. SLAVICA ORDANIĆ-JANOŠEVIĆ, prof. pedagogije, voditeljica školskog preventivnog programa u OŠ Mato Lovrak Nova Gradiška
5. KORALJKA HAUSNET-LASOVIĆ, prof. psihologije, voditeljica školskog preventivnog programa u Gimnaziji Nova Gradiška
6. MIRA LINJAKOVIĆ, prof. pedagogije, voditeljica školskog preventivnog programa u Elektrotehničkoj i ekonomskoj školi Nova Gradiška
7. MIRELA BRLIĆ-TRNKA, prof. pedagogije, voditeljica školskog preventivnog programa u Industrijsko-obrtničkoj školi Nova Gradiška
8. MARINA STIPETIĆ, soc. pedagog u Odsjeku za djecu, mladež i obitelj Centra za socijalnu skrb Nova Gradiška
9. IVAN BODROŽIĆ, dipl. iur., predsjednik Prekršajnog suda u Novoj Gradiški
10. MARIN MARJANOVIĆ, dipl. kriminalist, načelnik Policijske postaje Nova Gradiška
11. TOMISLAV MARAKOVIĆ, kontakt-policajac u Policijskoj postaji Nova Gradiška
12. ALEKSANDRA GRUBAČ, dipl.defektolog-socijalni pedagog, predsjednica Udruge za prevenciju socijalno-patološkog ponašanja mladih “Prevencija” Nova Gradiška.
13. Marko Ćosić, mag. cin., predsjednik

# 2. CILJEVI VIJEĆA ZA PREVENCIJU KRIMINALITETA

## 2. 1. OPĆI CILJ:

Cilj Vijeća je preventivnim aktivnostima utjecati na smanjenje kriminaliteta, osjećaja nesigurnosti kod građana te povećanje ukupne kvalitete života.

## 2.2. SPECIFIČNI CILJEVI:

1. senzibilizacija zajednice za potrebu uključivanja svih institucija, organizacija i građana u postizanju sigurnosti zajednice;
2. utvrđivanje glavnih sigurnosnih problema u zajednici – „sigurnosnih prioriteta“;
3. osiguravanje kontinuiteta praćenja rezultata provedbe mjera.

# 3 . SMJERNICE ZA DJELOVANJE

## 3.1. UTVRDITI KLJUČNE SIGURNOSNE PROBLEME

## Utvrditi ključne sigurnosne probleme koji bi, ako se ne bi pristupilo njihovom rješavanju ili sprječavanju, mogli dovesti do značajnijeg ugrožavanja kvalitete života pripadnika određenih skupina građana, što se onda odražava i na druge građane, na sigurnost osobne i javne imovine, odnosno na osjećaj sigurnosti življenja u zajednici. U utvrđivanje ovih problema potrebno je uključiti institucije koje raspolažu primjerenim brojčanim pokazateljima, ali i građane, te periodično revidirati utvrđene prioritete.

## 3.2. POVEĆANJE SIGURNOSTI DJECE I MLADIH I PREVENCIJA MALOLJETNIČKE DELIKVENCIJE

Sigurnost djece i mladih od posebnog je značaja za Vijeće i cjelokupnu zajednicu. Vijeće provodi preventivne aktivnosti s ciljem uklanjanja negativnih utjecaja društvene sredine na razvoj djece i maloljetnika te osiguranja normalnih uvjeta za razvoj njihove ličnosti.

S ciljem povećanja sigurnosti i dobrobiti djece i mladih, Vijeće provodi sljedeće aktivnosti:

* stavljanje cjelokupnog ljudskog, stručnog i materijalnog potencijala zajednice u službu dobrobiti djece i mladih
* provođenje programa prevencije ovisnosti i nasilja
* poticanje pomoći roditelja, lokalnih organizacija i gospodarskih subjekata obrazovnim ustanovama
* jačanje mehanizama neformalnog nadzora
* edukacija školske i predškolske djece o ulozi policije s naglaskom na uspostavljanju odnosa povjerenja

## 3.3. KOMUNICIRANJE S JAVNOŠĆU

Uspostavljanje kvalitetne, dvosmjerne komunikacije s građanima i medijima jedan je od ključnih zadataka Vijeća za prevenciju, a ujedno i temelj za realizaciju zacrtanih projekata i programa.

Od velike je važnosti definirati komunikacijske aktivnosti Vijeća, pogotovo u slučajevima kada želimo realizirati projekte koji se tiču cijele zajednice i građana, koji će nam, naposljetku, poradi uspješne realizacije, pružiti potporu i pomoć.

Kako bi se uspostavila dvosmjerna komunikacija s građanima i medijima, Vijeće provodi sljedeće aktivnosti:

• Kontinuirano i detaljno osmišljavanje pristupa odnosa s javnošću i plasiranje informacija javnosti.

• Uključivanje medija i građana u rad i planiranje aktivnosti Vijeća

• Pružanje vjerodostojnih informacija o projektima Vijeća medijima koje će najbržim sredstvom informiranja doprijeti do ciljane javnosti.

• Uspostavljanje odnosa s medijima koji će građanima prezentirati uspjehe i pozitivne pomake cijele zajednice tako da ih i sami shvate kao svoje uspjehe i uključenost u rješavanje zadaća za opće dobro i prosperitet svih.

• U suradnji s medijima konstantno animirati građane za aktivnim sudjelovanjem u rješavanju zajedničkih problema.

• Izgraditi takvu komunikaciju s medijima, u užoj i široj sredini, koja će omogućiti da nas mediji uzimaju kao važan izvor informacija o razvoju lokalnih inicijativa i razvoja, o inicijativama građana i njihovom mišljenju.

# 4. PROVEDBENE AKTIVNOSTI

|  |  |  |
| --- | --- | --- |
| **NAZIV AKTIVNOSTI** | **SUDIONICI** | **VRIJEME PROVEDBE** |
| PREVENTIVNI PROGRAM KRAĐE BICIKALA | - Vijeće za prevenciju kriminaliteta  - BK „Psunj“  - PP Nova Gradiška  - HAK Nova Gradiška  - Savjet mladih | Tijekom 2020. godine |
| VIDEO NADZOR JAVNIH POVRŠINA U GRADU NOVA GRADIŠKA | Vijeće za prevenciju kriminaliteta,  PP Nova Gradiška | Tijekom 2020. godine |
| Sjednice Vijeće za prevenciju kriminaliteta | Svi članovi Vijeća za prevenciju kriminaliteta | Veljača, lipanj, prosinac 2020. |

Predsjednik Vijeća

Marko Ćosić